
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 623 

13 Ιουνίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Διευθέτηση υδατορέματος Λαγκάδας Δήμου Λευκά¬ 
δας. 1 

Αναγκαστική απαλλοτρίωση ακινήτων για την κατα¬ 
σκευή του έργου «Αρδευτικά Δίκτυα Έλους Κανδή- 

λας Ν. Αρκαδίας». 2 

Τροποποίησης των όρων δόμησης του εγκεκριμένου, 
μετηνυπ’ αριθμ. 125016/5.2.1987 (ΦΕΚ233Δ787) 
Απόφαση Νομάρχη Χαλκιδικής, ρυμοτομικού σχε¬ 
δίου Πολυγύρου του ομώνυμου Δήμου Ν. Χαλκιδι¬ 
κής (τομέας νΐ/Ε). 3 


ΑΠΟΦΑΣΕΙ Σ 

Αριθ. 1836 (1) 

Διευθέτηση υδατορέματος Λαγκάδας Δήμου Λευκάδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

1. Το V. 51/1987 (ΦΕΚ 26 Α/6.3.1987) για τον «καθορισμό 
των περιφερειών της χώρας κλπ», όπως τροποποιήθηκε 
και ισχύει σήμερα. 

2. Το V. 3200/1955, άρθρο 8, περί «διοικητικής αποκε- 
ντρώσεως», όπως τροποποιήθηκε και ισχύει σήμερα. 

3. Τον. 2503/1997 (ΦΕΚ 107 Α/30.5.1997) περί «Διοίκησης, 
Οργάνωσης, στελέχωσηςτης Περιφέρειας, ρύθμιση θεμά¬ 


των για την Τοπική Αυτοδιοίκηση και άλλων διατάξεων», 
όπως τροποποιήθηκε και ισχύει σήμερα. 

4. Το V. 2690/1999 (ΦΕΚ 45 Α/9.3.1999) περί «Κύρω¬ 
σης του κώδικα διοικητικής διαδικασίας και άλλων δια¬ 
τάξεων». 

5. Τηνπαράγραφο 3βτου άρθρου 5του ν. 3010/2002 «Ε¬ 
ναρμόνιση του V. 1650/1986 με τις Οδηγίες 97/11 Ε.Ε. και 
96/61 Ε.Ε., διαδικασία οριοθέτησης και ρυθμίσεις θεμά¬ 
των για τα υδατορέματα και άλλες διατάξεις». 

6. Το από 1.9.2004 έγγραφο της Νομαρχιακής Αυτοδι¬ 
οίκησης Λευκάδας με το οποίο εστάλη στον Δήμο Λευκά¬ 
δας μια σειρά της μελέτης «Διευθέτηση υδατορέματος 
Λαγκάδας Δήμου Λευκάδας» προκειμένου να γνωμοδο- 
τήσει. 

7. Το ότι παρήλθε το χρονικό διάστημα που αναφέρεται 
στην παράγραφο 3 ατού άρθρου 5του ν. 3010/2002, χω¬ 
ρίς να γνωμοδοτήσει ο Δήμος Λευκάδας. 

8. Το γεγονός ότι με την απόφαση αυτή δενπροκαλείται 
δαπάνη σε βάρος του προϋπολογισμού του Δημοσίου και 
του Νομού Λευκάδας, αποφασίζουμε: 

Εγκρίνουμε την διευθέτηση του υδατορέματος Λαγκά- 
δας του Δήμου Λευκάδας, σύμφωνα με τα θεωρημένα 
τεύχη απάτη Διεύθυνση Τεχνικών Υπηρεσιώντης Νομαρ¬ 
χιακής Αυτοδιοίκησης Λευκάδας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 12 Απριλίου 2005 

Ο Γενικός Γραμματέας Περιφέρειας 
ΣΩΤΗΡΙΟΣ©. ΒΟΣΔΟΥ 

Αρίθ.Οίκ.3834 (2) 

Αναγκαστική απαλλοτρίωση ακινήτων για την κατασκευή 
του έργου «Αρδευτικά Δίκτυα Έλους Κανδήλας Ν. Αρ¬ 
καδίας». 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη; 

1) Τις διατάξεις του ν. 2882/2.2.2001 (ΦΕΚ 17/2001 τ.Α') 
«Κώδικας Αναγκαστικών Απαλλοτριώσεων Ακινήτων» ό¬ 
πως ισχύουν σήμερα. 

2) Τις διατάξεις του άρθρου 33 του Ν/Λτος 3881/1958 
(ΦΕΚ 181/1958 τ.Α') «περί έργων εγγείων βελτιώσεων». 

3) Τις διατάξεις του άρθρου 34 του ν. 2040/1992, όπως 
τροποποιήθηκε και ισχύει σήμερα. 

4) Τις υπ’ αριθμ. 67544/4.6.1999 & 135386/2.12.2003 
κοινές υπουργικές αποφάσεις των Υπουργών ΠΕΧΩΔΕ & 
ΓΕΩΡΓΙ/\Σ «περί έγκρισης Περιβαλλοντικών Όρων». 

5) Το υπ’ αριθμ. 15684/20β/532/8.12.2004 έγγραφο του 
Υπουργείου Αγροτικής Ανάπτυξης & Τροφίμων μετά των 
συνημμένων του, από τα οποία προκύπτει ότι έχουν τηρη¬ 
θεί και οι προϋποθέσεις του άρθρου 3 του ν. 2882/2001. 

6) Το υπ’ αριθμ. 313/8.3.2005 έγγραφο της Κτηματικής 
Υπηρεσίας Ν. Αρκαδίας, με το οποίο μας γνωρίζει ότι τη¬ 
ρήθηκαν οι προϋποθέσεις του άρθρου 3 του ν.2882/ 2001, 
περί κήρυξης αναγκαστικής απαλλοτρίωσης. 

7) Το από 8.12.2004 Υπηρεσιακό Σημείωμα, του Υπουρ¬ 
γείου Αγροτικής Ανάτπυξης καιΤροφίμων για την κάλυψη 
της δαπάνης της απαλλοτρίωσης. 

8) Την υπ’ αριθμ. 1063649/790/Α0006/3.8.2004 απόφα¬ 
ση του Υπουργού Οικονομίας και Οικονομικών, «Κατα¬ 
γραφή - διοικητική κωδικοποίηση των αρμοδιοτήτων σε 


θέματα Υπηρεσιών του Υπουργείου Οικονομίας και Οικο¬ 
νομικών, που περιέρχονται στους Γενικούς Γραμματείς 
Περιφερειών, κατά τις διατάξεις της παρ. 21 του άρθρου 
46 του ν. 3220/2004», αποφασίζουμε: 

Κηρύσσουμε την αναγκαστική απαλλοτρίωση, για λό¬ 
γους Δημόσιας ωφέλειας και ειδικότερα για την κατα¬ 
σκευή του έργου «Αρδευτικά Δίκτυα Έλους Κανδήλας Ν. 
Αρκαδίας», έκτασης συνολικού εμβαδού 70.009,92 τ.μ. 
που βρίσκεται στο Νομό Αρκαδίας και ακονίζεται με κλί¬ 
μακα 1:250 στα κτηματολογικά διαγράμματα και στους α¬ 
ντίστοιχους κτηματολογικούς πίνακες που συνέταξαν, οι 
Κακαμπάκος Γεώργιος Αγρονόμος - Τοπογράφος, για 
την ζώνη 1, και Προμπονάς Ιδομενέας Πολιτικός Μηχανι¬ 
κός για την ζώνη 2 και ελέγθηκαν και θεωρήθηκαν από τον 
Δ/ντή της Δ/νσηςΤεχνικών Μελετών και Κατασκευών; του 
Υπουργείου Αγροτικής Ανάπτυξης καιΤροφίμων, Παπά- 
νη, στις 20.7.2004. 

Στην έκταση που απαλλοτριώνεται προβάλλουν δικαιώ¬ 
ματα κυριότητας οι: 

Αλεξόπουλος Γεώργιος κ.λ,π. για την ζώνη 1 και Δελη- 
γιάννης Παναγιώτης του Γεωργίου κ.λ.π. για την ζώνη 2. 

Η απαλλοτρίωση κηρύσσεται υπέρ και με δαπάνη του 
Δημοσίου και θα καλυφθεί από τη Σ.Α.Ε. 081/3 του Υ¬ 
πουργείου Αγροτικής Ανάπτυξης & Τροφίμων και συγκε¬ 
κριμένα από το έργο με Κ.Α.2002 ΣΕ08130025. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 18 Μαρτίου 2005 

Η Γενική Γραμματέα Περιφέρειας 
ΑΓΓΕΛΑ ΑΒΟΥΡΗ 

Αρίθ.ΕΠΑ36 (3) 

Τροποποίηση των όρων δόμησης του εγκεκριμένου, με την 
υπ’ αριθμ. 125016/5.2.1987 (ΦΕΚ 233 Δ787) Απόφαση 
Νομάρχη Χαλκιδικής, ρυμοτομικού σχεδίου Πολυγύρου 
του ομώνυμου Δήμου Ν. Χαλκιδικής (τομέας νΐ/Ε). 

Ο ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Τις διατάξεις του από 17,7.1923 Ν. Δ/τος «περί σχε¬ 
δίων πόλεων κωμών κ,λ.π.» (ΦΕΚ 228 Α716.8.1923) και ει¬ 
δικότερα τα άρθρα 1, 3, 29 και 70 αυτού. 

2. Τις διατάξεις του άρθρου 21 του από 3.4.1929 Δ/τος 
«περί ΓΟΚτου Κράτους» (ΦΕΚ 155 Α722.4.1929), όπως 
τροποποιήθηκε και ισχύει σήμερα. 

3. Τις διατάξεις του άρθρου 29 του ν. 2831/2000 (ΦΕΚ 
140 Α700), όπως αντικαταστάθηκε με το άρθρο 10 του ν. 
3044/2002 (ΦΕΚ 197/Α727.8.2002). 

4. Τις διατάξεις του από 14.7.1999 π.δ. «Κώδικας βασι¬ 
κής πολεοδομικής νομοθεσίας» (ΦΕΚ580 Δ799). 

5. Την υπ’ αριθμ. 145/2003 απόφαση Δημοτικού Συμ¬ 
βουλίου Πολυγύρου. 

6. Την υπ’ αριθμ. 10η συν/ση/ΐο θέμα/της 19.12.2003 
θετική γνωμοδότηση του Συμβουλίου ΧΟΠ Ν. Χαλκιδικής. 

7. Τις διατάξεις του άρθρου 29Α'του ν. 1558/1985 «Κυ¬ 
βέρνηση και Κυβερνητικά όργανα» (ΦΕΚ 137 Α785) που 
προστέθηκε με το άρθρο 27 του ν. 2081/1992 (ΦΕΚ 154 
Α792) και αντικαταστάθηκε με την παρ. 2α του άρθρου 1 
του V. 2469/1997 (ΦΕΚ38 Α797). 

8. Το γεγονός ότι από τις κανονιστικές διατάξεις της πα¬ 
ρούσας δεν προκαλείται δαπάνη σε βάρος του κρατικού 
προϋπολογισμού και του οικείου ΟΤΑ, αποφασίζουμε: 

Άρθρο 1 

Τροποποιούνται οι όροι και περιορισμοί δόμησης του ε¬ 
γκεκριμένου με την υπ’ αριθμ. 125016/5.2.1987 (ΦΕΚ 233 
Δ7 18.3.1987) απόφαση Νομάρχη Χαλκιδικής, ρυμοτομι¬ 
κού σχεδίου πόλης του Πολυγύρου του Δήμου Πολυγύ¬ 
ρου Ν. Χαλκιδικής, ως εξής: 

1. Τροποποιούνται τα όρια του τομέα νΐ/Ε, όπως αυτά τα 
νέα όρια φαίνονται στο θεωρημένο από την Δ/νση Οικισμού 
& Χωροταξίας Νομ/κής Αυτοδιοίκησης Χαλκιδικής διάγραμ¬ 
μα κλίμακας 1:1000, που συνοδεύει την απόφαση αυτή. 

2. Εντός του τομέα νΐ/Ε ισχύουν οι όροι δόμησης που 
καθορίσθηκαν με την υπ’ αριθμ. 125016/5.2.1987 (ΦΕΚ 
233 Δ7 18.3.1987) Απόφαση Νομάρχη Χαλκιδικής. 

Άρθρο 2 

Εντός του κατά τα παρά πάνω άρθρου 2 οριοθετημένου 
τομέα νΐ/Ε όρων δόμησης καθορίζονται οι παρά κάτω ει¬ 
δικοί όροι δόμησης και μορφολογικοί περιορισμοί: 

1. Απαγορεύεται η κατασκευή εξωτερικής κλίμακας 
προς τον όροφο. Κατ’ εξαίρεση επιτρέπονται εξωτερικές 
κλίμακες που αποτελούν αναπόσπαστο και ενιαίο τμήμα 
του ακάλυπτου χώρου, που το ύψος τους δεν υπερβαίνει 
το 1 μέτρο από το πέριξ φυσικό η διαμορφωμένο σύμφω¬ 
να με τις ισχύουσες διατάξεις του ΓΟΚ έδαφος. 

2. Οι περιφράξεις στα πρόσωπα των οικοπέδων είναι υ¬ 
ποχρεωτικά συμπαγείς, από εμφανή λιθοδομή ή από ο¬ 
πλισμένο σκυρόδεμα επιχρισμένο με σοβά. Το ύψος τους 
καθορίζεται στο ένα (1.0) μέτρο. Κιγκλίδωμα ξύλινο ή με¬ 
ταλλικό μπορεί να τοποθετηθεί πάνω από συμπαγές τμή¬ 
μα περίφραξης σε ύψος το πολύ ένα (1.00) μέτρο. 

3. Κατ’ εξαίρεση του περιορισμού της προηγούμενης 
παραγράφου, εφ’ όσον το κτίριο τοποθετείται σε επαφή 


με το πίσω όριο του οικοπέδου επιβάλλεται η περίφραξη 
με εμφανή λιθοδομή ύψους δύο (2.00) μέτρων με αυλό¬ 
πορτα ξύλινη καρφωτή δίφυλλη. Η αυλόπορτα επιτρέπε¬ 
ται να στεγάζεται με τετράρριχτη η δίρριχτη στέγη. 

4. Οι επιφάνειες των όψεων των κτιρίων διαμορφώνο¬ 
νται υποχρεωτικά με εμφανή λιθοδομή στο ισόγειο. Στους 
πρώτο και δεύτερο όροφο διαμορφώνονται είτε με εμφα¬ 
νή λιθοδομή είτε με σοβά με χρωματισμό ελεγχόμενο από 
την ΕΠΑΕ. 

5. Τα κιγκλιδώματα των εξωστών και των εξωτερικών 
κλιμάκων επιβάλλεται να είναι ξύλινα ή μεταλλικά σε ε¬ 
λεγχόμενους από την ΕΠΑΕ χρωματισμούς. 

6. Κλειστές προεξοχές (σαχνισιά) πλάτους έως ογδό¬ 
ντα εκατοστά (0,80 μέτρα) επιτρέπονται σε τμήματα των 
όψεων όχι μεγαλύτερα του τριάντα τοις εκατό (30 %) της 
επιφάνειας τους και υποχρεωτικά στην βάση τους να ε¬ 
πενδύονται με στραβόξυλα. 

7. Η κατασκευή κλειστών προεξοχών (σαχνισιών) επι¬ 
τρέπεται στην γωνία του κτιρίου, με την προεξοχή να κα¬ 
ταλαμβάνει εως το 25 % της επιφάνειας έκαστης όψης. 

8. Το κάτω άκρο της προεξοχής πρέπει να απέχει από το 
οριστικά διαμορφωμένο έδαφος το λιγότερο τρία (3) μέ¬ 
τρα. 

9. Επιτρέπονται κλειστές εσοχές από τρεις πλευρές στο 
κτίριο (λιακωτά, ημιυπαίθριοι) βάθους έως ένα μέτρο 
(1.00 μέτρο) σε τμήματα της όψης όχι μεγαλύτερα του 
τριάντα τοις εκατό (30 %) της επιφάνειας αυτής. 

Στην συνέχεια των εσοχών αυτών επιτρέπεται η κατα¬ 
σκευή εξώστη έως ένα μέτρο (1.00) πλάτος. 

10. Τα εξωτερικά ανοίγματα δεν πρέπει να υπερβαίνουν 
το πενήντα τοις εκατό (50 %) για το ισόγειο και το τριάντα 
τοις εκατό (30%) για τους ορόφους, του εμβαδού της ε¬ 
πιφάνειας των αντίστοιχων όψεων. 

Πρέπει να έχουν τονισμένο τον κατακόρυφο άξονα με α¬ 
ναλογίες 1:1,20 έως 1:1,50 για τα παράθυρα και 1: 2 για 
τις θύρες. Τ ο πρέκι των ανοιγμάτων να είναι οριζόντιο. Τ α 
υαλοστάσια με ή χωρίς φεγγίτη, θα χωρίζονται με καίτια. 
Στα παράθυρα επιτρέπεται να τοποθετούνται οριζόντιες 
σιδεριές ασφαλείας. Τα εξωτερικά κουφώματα του κτιρί¬ 
ου επιβάλλεται να είναι ξύλινα, καρφωτά ή ταμπλαδωτά 
σε ελεγχόμενους από την ΕΠΑΕ χρωματισμούς. 

11. Για τα κτίσματα που ανακατασκευάζονται θα είναι υ¬ 
ποχρεωτική η καθαίρεση του σοβά και η αρμολόγηση της 
πέτρας. Οι όψεις του υπάρχοντος μπορούν να τροποποι¬ 
ηθούν σύμφωνα με τα προηγούμενα, εφ’ όσον το επιβάλ¬ 
λει η επαναχρησιμοποίηση ή η νέα χρήση του υπό ανακα- 
τασκευή κτιρίου. 

12. Για την επισκευή και αποκατάσταση παλαιών κτι¬ 
ρίων, αντιπροσωπευτικών της παραδοσιακής αρχιτεκτο¬ 
νικής του οικισμού επιτρέπεται η προσθήκη κατ επέκταση 
και καθ’ ύψος των απαραίτητων χώρων για την εξυπηρέ¬ 
τηση της λειτουργίας του κτιρίου εφ’ όσον αυτοί δεν μπο¬ 
ρούν να δημιουργηθούν στο εσωτερικό του υφιστάμενου 
κτίσματος, μετά από γνωμάτευση της Α βάθμιας ΕΠΑΕ, 
μόνο στην περίπτωση που η προσθήκη αυτή δεν αντίκει- 
ται στις ισχύουσες πολεοδομικές διατάξεις. 

13. Για την διατήρηση της παραδοσιακής μορφής του 
οικισμού επιβάλλεται να εγκρίνονται από την Α' βάθμια Ε¬ 
ΠΑΕ, η ογκοπλαστική μορφή και η αρχιτεκτονική σύνθεση 
του κτιρίου, των βοηθητικών κτισμάτων και των περιφρά- 
ξεων, η διαμόρφωση των κοινοχρήστων χώρων, καθώς 
και η κατεδάφιση και ανακατασκευή παλαιών κτισμάτων. 

Κατά τον έλεγχο θα προσκομίζεται τοπογραφικό διά¬ 
γραμμα με υψομετρικές καμπύλες, όπου θα σημειώνο¬ 
νται οι θέσεις των κτιρίων στα όμορα οικόπεδα, τα υπάρ¬ 
χοντα φυσικά ή τεχνητά στοιχεία, καθώς και τέσσερις φω¬ 
τογραφίες από διαφορετικά σημεία του οικοπέδου (4 
γωνίες). 

Η ΕΠΑΕ θα έχει αρμοδιότητα για τον καθορισμό της θέ¬ 
σης του κτιρίου στο οικόπεδο με αντικειμενικό στόχο την 
εξασφάλιση της θέας και των συνθηκών φυσικού φωτι¬ 
σμού και αερισμού. 

Σε περίπτωση οικοπέδων με μεγάλη κλίση η επιτροπή έ¬ 
χει το δικαίωμα να απαιτήσει διάσπαση του όγκου του κτι¬ 
ρίου για την καλύτερη προσαρμογή του στον περιβάλλο¬ 
ντα χώρο. 

Άρθρο 3 

Εντός του κατά τα παρά πάνω άρθρα οριοθετημένου 
τομέα νΐ/Ε όρων δόμησης καθορίζεται η χρήση της γενι¬ 
κής κατοικίας σύμφωνα με το περιεχόμενο χρήσεων γης 
του άρθρου 3 του π.δ. 23.2.1987 (ΦΕΚ166 Δ') με τις παρά 
κάτω εξαιρέσεις: 

1. Επαγγελματικά εργαστήρια χαμηλής όχλησης. 

Κατ' εξαίρεση εξακολουθούν να λειτουργούν νόμιμα ε¬ 
παγγελματικά εργαστήρια χαμηλής όχλησης που, είτε ή¬ 
δη λειτουργούν μέσα σε κτίρια των οποίων η οικοδομική 
τους άδεια προβλέπει την χρήση αυτή, είτε κατά την 
1.12.1999 ημέρα δημοσίευσης της αρ. 6683/10.11.1999 
Απόφασης του Γεν. Γραμματέα Περιφέρειας Κ. Μακεδο¬ 
νίας «έγκριση τροποποίησης του ΓΠΣ Πολυγύρου» στο 
υπ’ αριθμ. 861 Δ799 ΦΕΚ ήταν ήδη εγκατεστημένη σε αυ¬ 
τά η χρήση αυτή. Στην δεύτερη περίπτωση θα μπορεί να 
εκδίδεται οικοδομική άδεια αλλαγής χρήσης αφού βεβαι¬ 
ωθεί από τον Δήμο ότι στο κτίριο αυτό η στον χώρο του 
κτιρίου από την 1.12.1999 έως σήμερα είναι εγκατεστη¬ 
μένο εργαστήριο χαμηλής όχλησης. 


2. Πρατήρια βενζίνης. 

3. Αθλητικές εγκαταστάσεις. 

4. Υπεραγορές και πολυκαταστήματα. 

Άρθρο 4 

Οι προτάσεις της μελέτης αναθεώρησης του Δήμου Πο¬ 
λυγύρου για το τομέα 11/Α2 θα πρέπει να αναπροσαρμο- 
σθούν μετά από νέα μελέτη που θα γίνει ανά οικοδομικό 
τετράγωνο της περιοχής με την οποία θα πρέπει ειδικότε¬ 
ρα να προκόψουν προβλέψεις για την αναβάθμιση και αι¬ 
σθητική εμφάνιση των πλάγιων όψεων των υφισταμένων 
πολυκατοικιών, οι προϋποθέσεις επισκευής των παλιών 
υπό ερήμωση κτιρίων καθώς και κάθε άλλη αναγκαία για 
την αναβάθμιση της περιοχής πρόβλεψη, προκειμένου να 
επανεξετασθούν μέσα από μια νέα διαδικασία τροποποί¬ 
ησης που θα κινηθεί από τον Δήμο Πολυγύρου. 

Όσον αφορά την μείωση του ΣΔ και την επιβολή επα¬ 
χθέστερων για τις ιδιοκτησίες όρων δόμησης στην περιο¬ 
χή του τομέα όρων δόμησης 11/Α2, όπου τα περισσότερα 
οικόπεδα έχουν ήδη ανοικοδομηθεί βάσει του ισχύοντος 
ΣΔ, κρίνουμε η επιβολή τους δεν θα θεραπεύσει προβλε- 
πόμενες ανάγκες της πόλης ούτε θα δημιουργήσει τις κα¬ 
τάλληλες προϋποθέσεις για την ορθότερη πολεοδομική 
οργάνωση της περιοχής. 

Κατά της παρούσας επιτρέπεται η υποβολή προσφυγής 
ενώπιον του Γ. Γραμματέα Περιφέρειας Κ. Μακεδονίας, μέ¬ 
σα σε προθεσμία 30 ημερών, μόνο για παράβαση νόμου. 

Η ισχύς της παρούσας αρχίζει από την δημοσίευση της 
στην Εφημερίδα της Κυβέρνησης. 

Η απόφαση αυτή με το διάγραμμα που την συνοδεύει να 
δημοσιευθούν στην Εφημερίδα της Κυβέρνησης. 

Πολύγυρος, 26 Μαΐου 2005 

Ο Νομάρχης 
ΑΡΓΎΡΙΟΣ ΛΑΦΑΖΑΝΗΣ 

